- Fernando Alonso a fost "retrogradat" pe locul 8 în Marele Premiu al Australiei
- Penalizare de 20 de secunde
- Antrenamentele, calificările şi cursele de Formula 1, Formula 2 şi Formula 3 ale Marelui Premiu al Australiei sunt LIVE STREAM în AntenaPLAY. Calificările şi cursa de Formula 1 sunt pe Antena3 CNN
Fernando Alonso a fost "retrogradat" pe locul 8 în Marele Premiu al Australiei, care a fost live pe Antena 3 CNN și în AntenaPLAY. Pilotul de la Aston Martin a încheiat cursa inițial pe locul șase, însă după incidentul din ultimul tur, a primit o penalizare de 20 de secunde.
Cursa din Australia a fost câștigată de Carlos Sainz, acesta fiind urmat de Charles Leclerc și Lando Norris. Cursa a fost una nebună, Lewis Hamilton și Max Verstappen fiind doi dintre piloții care au abandonat.
Fernando Alonso, "retrogradat" pe locul 8 în Marele Premiu al Australiei
Comisarii de cursă au analizat faza din ultimul tur, și au ajuns la concluzia că Fernando Alonso trebuie penalizat, în urma incidentului care a dus la abandonul lui George Russell. Pilotul de la Mercedes s-a lovit puternic de un parapete și și-a făcut monopostul praf, în încercarea de a-l depăși pe Fernando Alonso.
Russell a declarat că Alonso ar fi frânat mult prea târziu, în virajul șase, și a fost încurcat de acest lucru.
"E clar că Alonso a frânat cu 100 de metri înainte de viraj, apoi a accelerat din nou și a luat virajul normal. Am văzut datele tehnice. Nu vreau să-l acuz până nu vom vedea de ce se va întâmpla. Am stat mult timp în spatele lui, dar în ultimul viraj, când s-a apropiat, a încetinit brusc. Apoi a accelerat.
Nu mă așteptam la asta, am fost luat prin surprindere", a declarat George Russell, după cursă.
După ce Fernando Alonso a fost retrogradat pe opt, Lance Stroll a urcat pe locul șase, iar Yuki Tsunoda pe locul șapte.
Vezi mai jos accidentul lui George Russell, din finalul cursei:
Lewis Hamilton, mesaj categoric după ce a abandonat în Marele Premiu al Australiei
Lewis Hamilton a transmis un mesaj categoric, după ce a abandonat în Marele Premiu al Australiei, care a fost live pe Antena 3 CNN și în AntenaPLAY. Pilotul britanic a declarat că week-end-ul de pe circuitul din Melbourne a fost chinuitor pentru echipa sa, Mercedes.
Lewis Hamilton a avut un week-end de cursă dezastruos. În calificări, pilotul britanic nu a reușit să treacă de Q2, iar în cursă a fost nevoit să abandoneze, din cauza unei probleme la motor. Pilotul britanic a transmis că nu a simțit niciun semn din partea monopostului său, înainte ca acestuia să nu-i mai funcționeze unitatea de putere.
"Nu am simțit că va veni, până când s-a întâmplat. Cu siguranță este frustrant, pentru că a fost devreme în cursă, eram în progres și era strategia diferită pentru toți. Dar se întâmplă și astfel de lucruri.
(N.r. Ce a învățat din cursă) Nimic din ce nu știam înainte. Nu am arătat rău în virajele de viteză mare, dar am fost lenți în cele de viteză scăzută, în timp ce în cursa precedentă, am fost slabi pe viteză mare, și buni pe viteză mică. Da, a fost un chin week-end-ul acesta", a declarat Lewis Hamilton, conform formula1.com.
Totul despre AntenaPLAY
AntenaPLAY oferă abonaților 5 canale TV live si peste 12 canale liniare exclusive, o selecție de filme pe gustul fiecăruia, atât producții românești, cât și internaționale, seriale pentru toată familia, de la k-dramas la seriale polițiste, comedie, acțiune sau dragoste. Aplicația AntenaPLAY este disponibilă pe toate dispozitivele: smartphone, smart TV, PC, tabletă și laptop.
Ai sport în AntenaPLAY
Trăiești live-ul în fiecare zi, pentru că ai sport live în AntenaPLAY. În 2024, competițiile de Formula 1, Fomula 2, Formula 3, se vad live integral în AntenaPLAY. Cele peste 24 de curse pot fi vizionate în canalul de sport live, AS LIVE, dar si pe canalele dedicate fiecărei competiții. Toate antrenamentele, calificările, sprinturile și cursele pentru marele premiu de Formula 1 vor putea fi urmărite live online. Pe lângă acestea, abonații pot urmări și F1 Academy, Porsche Supercup, Liga Campionilor Asiei, meciurile din Liga Portugal, Cupa Franței sau evenimente de MMA și box. Plus multe alte competiții exclusive. Platforma AntenaPLAY îți pune la dispoziție 3 tipuri de abonamente: lunar, de 6 luni și de 1 an. Hai în AntenaPLAY!